CELEX: 62020CN0179
Language: sl
Date: 2020-04-07 00:00:00
Title: Zadeva C-179/20: Predlog za sprejetje predhodne odločbe, ki ga je vložilo Curtea de Apel Bucureşti (Romunija) 7. aprila 2020 – Fondul Proprietatea SA/Guvernul României, SC Complexul Energetic Hunedoara SA, v likvidaciji, Compania Naţională de Transport a Energiei Electrice Transelectrica SA, SC Complexul Energetic Oltenia SA

7.9.2020   
            
            
               SL
            
            
               Uradni list Evropske unije
            
            
               C 297/21
            
         
      Predlog za sprejetje predhodne odločbe, ki ga je vložilo Curtea de Apel Bucureşti (Romunija) 7. aprila 2020 – Fondul Proprietatea SA/Guvernul României, SC Complexul Energetic Hunedoara SA, v likvidaciji, Compania Naţională de Transport a Energiei Electrice Transelectrica SA, SC Complexul Energetic Oltenia SA
      (Zadeva C-179/20)
      (2020/C 297/28)
      Jezik postopka: romunščina
      
         Predložitveno sodišče
      
      Curtea de Apel Bucureşti
      
         Stranke v postopku v glavni stvari
      
      
         Tožeča stranka: Fondul Proprietatea SA
      
         Tožene stranke: Guvernul României, SC Complexul Energetic Hunedoara SA, v likvidaciji, Compania Naţională de Transport a Energiei Electrice Transelectrica SA, SC Complexul Energetic Oltenia SA
      
         Intervenientka: Ministerul Economiei, Energiei și Mediului de Afaceri
      
         Vprašanja za predhodno odločanje
      
      
                  a)
               
               
                  Ali to, da je romunska država sprejela zakonodajo, ki v korist dveh družb, katerih kapital je v večinski lasti države, določa:
                  
                              a.1.
                           
                           
                              dodelitev prednostnega dostopa do distribucije in obveznost operaterja prenosnega sistema, da kupuje pomožne storitve od teh družb, in
                           
                        
                              a.2.
                           
                           
                              dodelitev zajamčenega dostopa do električnega omrežja za električno energijo, ki jo proizvajata navedeni družbi, s čimer se tema družbama zagotavlja neprekinjeno delovanje,
                              pomeni državno pomoč v smislu člena 107 PDEU, in sicer, ali gre za ukrep, ki ga financira država oziroma se financira z državnimi viri; ali je selektiven in ali lahko vpliva na trgovino med državami članicami? Če je odgovor pritrdilen, ali je za tako državno pomoč veljala obveznost obvestitve iz člena 108(3) PDEU?
                           
                        
            
                  b)
               
               
                  Ali je to, da je romunska država dvema družbama, katerih kapital je v večinski lasti države, dodelila pravico do zajamčenega dostopa do električnega omrežja, ki bo družbama zagotavljal neprekinjeno delovanje, skladno z določbami iz člena 15(4) Direktive 2009/72/ES (1)?
               
            
         (1)  Direktiva 2009/72/ES Evropskega parlamenta in Sveta z dne 13. julija 2009 o skupnih pravilih notranjega trga z električno energijo in o razveljavitvi Direktive 2003/54/ES (UL 2009, L 211, str. 55).